CELEX: 32012R0553
Language: hr
Date: 2012-06-19 00:00:00
Title: Provedbena Uredba Komisije (EU) br. 553/2012 od 19. lipnja 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               335
            
         32012R0553
   
               L 166/18
            
            
               SLUŽBENI LIST EUROPSKE UNIJE
            
            
               19.06.2012.
            
         
      PROVEDBENA UREDBA KOMISIJE (EU) br. 553/2012
   od 19. lipnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. lipnja 2012.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod od čelika bez navoja, koji nije od nehrđajućeg čelika, sa šesterokutnom glavom, vlačnom čvrstoćom od 1 040 MPa, dimenzija 160 mm (duljina), 32 mm (veličina glave) i 16 mm (promjer tijela).
               Namijenjen je doradbi u gotove proizvode iz tarifnog broja 7318, nakon podnošenja.
            
            
               7318 15 89
            
            
               Razvrstavanje se utvrđuje u skladu s Općim pravilima 1., 2(a). i 6. za tumačenje kombinirane nomenklature i tekstom oznaka KN
               7318, 7318 15 i 7318 15 89.
               Budući da proizvod nije spreman za izravnu uporabu, ima približan oblik gotovog proizvoda i može se koristiti samo za proizvodnju gotovog proizvoda iz tarifnog broja 7318, smatra se nedovršenim proizvodom u smislu Općeg pravila za tumačenje (GIR) 2(a)., odnosno neuglačanim komadom lijevanog željeza (vidjeti također Napomene s objašnjenjem Harmoniziranog sustava uz GIR 2(a)., točka (II.) i uz tarifni broj 7318, dio (A), peti stavak).
               S obzirom na njegova objektivna obilježja, kao što su oblik, šesterokutna glava i vlačna čvrstoća, smatra se nedovršenim proizvodom s oznakom KN 7318 15 89.
               Proizvod se stoga razvrstava pod oznaku KN 7318 15 89.